Obama poziva Kongres na akciju
Predsednik Obama kazao je na konferenciji za novinare da je uveren da će Kongres postići dogovor o podizanju limita za zaduživanje
Dok Administracija ističe da će Sjedinjene Države ostati bez novca početkom avgusta, predsjednik Barak Obama kaže da je uvjeren da će Kongres postići dogovor o podizanju limita za zaduživanje. Obama je istakao da niko ne želi da se suoči sa posljedicama neuspjeha Sjedinjenih Država da nastave sa otplaćivanjem nacionalnog duga, koji trenutno iznosi 14 milijardi dolara. " Predsjednik je najavio da će sa potpredsjednikom SAD-a Džozefom Bajdenom nastaviti razgovore sa liderima u Kongresu kako bi postigli dogovor koji bi predviđao smanjenje deficita i omogućio podizanje limita za zaduživanje. Takođe se ponovo založio za ukidanje poreskih olakšica za najbogatije Amerikance, čemu se Republikanci oštro protive. Obama je na prvoj konferenciji za novinare u Bijeloj kući u poslednja tri mjeseca, između ostalog, branio međunarodnu vojnu misiju u Libiji, navodeći da je preduzimanje akcije zaštitilo hiljade ljudi u toj zemlji. Američki predsjednik je odbacio kritike pojedinih zakonodavaca da je prekršio akt Kongresa prema kojem američke snage moraju da budu povučene ukoliko Kongres u roku od 60 dana ne odobri određenu vojnu akciju. Nedelju dana nakon što je objavio početak povlačenja američkih snaga iz Avganistana, koje prema novom istraživanju podržava 72 odsto Amerikanaca., predsjednik je istakao da će Sjedinjene Države nastaviti da vrše pritisak na Al-Kaidu. Takođe je prokomentarisao napad na hotel Interkontinental u Kabulu. “ Predsjednik Obama je, u odgovoru u brojna pitanja novinara, zatražio i sveobuhvatnu imigracionu reformu, navodeći da je Americi potreban sistem koji će poštovati zakon, ali i njenu tradiciju kao zemlje imigranata.